**DĖL ROKIŠKIO RAJONO SAVIVALDYBĖS TARYBOS 2020 M. VASARIO 27 D. SPRENDIMO NR. TS-26 „DĖL ROKIŠKIO RAJONO SAVIVALDYBĖS BIUDŽETO 2020 METAMS PATVIRTINIMO“ PATIKSLINIMO**

2020 m. spalio 30 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 15 punktu, 18 straipsnio 1 dalimi, Rokiškio rajono savivaldybės taryba n u s p r e n d ž i a:

Patikslinti Rokiškio rajono savivaldybės tarybos 2020 m. vasario 27 d. sprendimą Nr. TS-26 „Dėl Rokiškio rajono savivaldybės biudžeto 2020 metams patvirtinimo“:

1. Padidinti 1 priede patvirtintą savivaldybės biudžeto pajamų dalį 216,8424 **tūkst. Eur**,

iš jų:

* 1. padidinti specialiąją tikslinę dotaciją – mokymo lėšas – 186,9 tūkst. Eur;
  2. padidinti specialiąją tikslinę dotaciją valstybės deleguotoms funkcijoms – archyviniams dokumentams tvarkyti – 0,8 tūkst. Eur;

1.3.padidinti kitų tikslinių dotacijų iš kitų valdžios sektorių subjektų – dotacijos savivaldybės vykdomų projektų nuosavai daliai finansuoti – planą 3,42138 tūkst. Eur;

1.4. padidinti mokesčio už medžiojamų gyvūnų išteklių naudojimą ir kitus valstybinius išteklius planą 25,721 tūkst. Eur.

2. 1, 2, 8 ir 9 priedus išdėstyti nauja redakcija.

3. Patikslinti 4, 5, 6 priedus.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Reda Dūdienė

Rokiškio rajono savivaldybės tarybai

**ROKIŠKIO RAJONO SAVIVALDYBĖS TARYBOS SPRENDIMO PROJEKTO ,,DĖL ROKIŠKIO RAJONO SAVIVALDYBĖS TARYBOS 2020M. VASARIO 27 D. SPRENDIMO NR. TS-26 „DĖL ROKIŠKIO RAJONO SAVIVALDYBĖS BIUDŽETO 2020 METAMS PATVIRTINIMO“ PATIKSLINIMO“ AIŠKINAMASIS RAŠTAS**

**Parengto sprendimo projekto tikslai ir uždaviniai.** Tarybos sprendimo projekto tikslas – patikslinti pajamų ir išlaidų planą.

Šiuo metu esantis teisinis reglamentavimas. Sprendimo projektas yra parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 15 punktu.

**Sprendimo projekto esmė.**

**PAJAMOS (1, 2,3 PRIEDAS).**

Pajamos didinamos iš viso **216,8424** tūkst. Eur.

1. Švietimo, mokslo ir sporto ministerija, įvertinusi moksleivių skaičiaus pasikeitimą nuo

2020 m. rugsėjo 1 d., padidino specialiąją tikslinę mokymo lėšų dotaciją. Rokiškio savivaldybei skirta 186,9 tūkst. Eur, iš kurių 27,6 tūkst. Eur skirta iš valstybės vardu pasiskolintų lėšų skaitmeninio ugdymo plėtrai. Iš viso mokymo lėšos 2020m. sudaro 6894,5 tūkst. Eur.

1. 0,8 tūkst. Eur skirta valstybės deleguotai funkcijai vykdyti – archyviniams dokumentams tvarkyti.
2. Finansų ministerija pervedė dotaciją savivaldybės vykdomų projektų nuosavai daliai

3,42138 tūkst. Eur.

1. Dėl mokesčio padidinimo medžiotojų būreliams, padidėjo įplaukos už medžiojamų

gyvūnų išteklių naudojimą, todėl didinama planinė užduotis 25,721 tūkst. Eur.

**IŠLAIDOS (4,5,6,7,8 PRIEDAI)**

1. Švietimo, mokslo ir sporto ministerijos papildomai skirtos 186,9 tūkst. eurų mokymo

lėšos švietimo įstaigoms ugdymo planui ir kitoms reikmėms perskirstytos pagal galiojantį Mokymo lėšų apskaičiavimo, paskirstymo ir panaudojimo tvarkos aprašą, atsižvelgiant į klasių (grupių) ir mokinių skaičių 2020 metų rugsėjo 1 d. Didžiausia lėšų dalis 131,9 tūkst. eurų skirta dėl mokytojų darbo užmokesčio padidėjimo nuo 2020 m. rugsėjo 1 dienos, iš jų 105, 3 tūkst. eurų – ikimokyklinio ugdymo įstaigoms dėl darbo užmokesčio padidėjimo ikimokyklinio ugdymo mokytojams.

Dėl mokymo namuose skiriamos mokymo lėšos: J.Tumo-Vaižganto gimnazijai – 5500 eurų, Juodupės gimnazijai – 1000 eurų, Kamajų A.Strazdo gimnazijai – 500 eurų, Suaugusiųjų ir jaunimo mokymo centrui – 1000 eurų.

Sumažintos pedagoginės-psichologinės tarnybos sutaupytos lėšos 10 tūkst. eurų. Taip pat perskirstytos valdymui ir administravimui bei švietimo pagalbai skirtos mokymo lėšos. Ugdymo finansavimo poreikių skirtumams sumažinti skirta 17,3 tūkst. eurų.

Pagal LR Vyriausybės patvirtintą Mokymo lėšų apskaičiavimo, paskirstymo ir

panaudojimo tvarkos aprašą nuo 2020 m. rugsėjo 1 d. skiriamos lėšos skaitmeninio ugdymo plėtrai, kurios apskaičiuojamos pagal bendrojo ugdymo mokinių skaičių. 2020 m. spalio-gruodžio mėn. skiriama po 10 eurų vienam mokiniui – 27,6 tūkst. eurų. Iš valstybės biudžeto skirtos lėšos – tikslinės ir yra skiriamos atitinkamoms programoms ir asignavimų valdytojams, kurie vykdys šias programas.

17 tūkst. eurų valstybės biudžeto lėšų, skirtų mokytojų, dirbančių pagal neformaliojo vaikų švietimo programas, darbui apmokėti, 2020m. rugsėjo mėn. savivaldybės tarybos sprendimu buvo skirtos Švietimo, kultūros ir sporto skyriui. Šiuo sprendimu perskirstomos neformaliojo švietimo įstaigoms.

1. Archyviniams dokumentams tvarkyti skirti asignavimai (0,8 tūkst. Eur) nukreipiami

1 programai „Savivaldybės funkcijų įgyvendinimas ir valdymas“ – savivaldybės administracijai.

1. Savivaldybės vykdomų projektų nuosavai daliai finansuoti iš FM gautos lėšos

nukreipiamos 5 programai ,,Rajono infrastruktūros objektų priežiūra, plėtra ir modernizavimas“ – Statybos ir infrastruktūros skyriui.

1. Papildomai gautos pajamos už medžiojamų gyvūnų išteklius – 25,721 tūkst. Eur

skiriamos 6 programai „Kaimo plėtros, aplinkos apsaugos ir verslo skatinimas“ – Architektūros ir paveldosaugos skyriui aplinks apsaugos rėmimo specialiajai programai.

1. Be papildomų lėšų paskirstymo, tikslinamas biudžetas, perskirstant asignavimus tarp

atskirų programų ir asignavimų valdytojų (žr. žemiau lentelę).

1–5 eilutės. Paskirstoma ir perskirstoma speciali tikslinė dotacija valstybės deleguotoms funkcijoms. Be papildomų asignavimų archyviniams dokumentams tvarkyti, tikslinami asignavimai tarp seniūnijų laidojimo pašalpoms ir žemės ūkio funkcijai.

8–19 eilutėse perskirstomos lėšos švietimo įstaigose. Paskirsčius mokymo lėšas, lieka savarankiškos funkcijos asignavimai. Taip pat karantino metu buvo sutaupyti asignavimai mokiniams pavėžėti (31,1 tūkst. Eur). Pirmiausia sutaupytos lėšos nukreipiamos tos pačios įstaigos kitoms reikmėms apmokėti už signalizacijos įrengimą, sargų išeitinėms išmokoms išmokėti ir padengti mokymo lėšų trūkumą (pagal metodiką), o likutis perskirstomas kitoms įstaigoms. Perskirsčius šiuos asignavimus, lieka 14,261 tūkst. Eur trūkumas. Jis dengiamas iš kitų nepanaudotų asignavimų.

20–21 eilutėse likę nepanaudoti asignavimai – 75,448 tūkst. Eur – perkeliami kitiems asignavimų valdytojams ir priemonėms, kuriems jų trūksta.







1. Kiti išlaidų tikslinimai. Asignavimų valdytojai tikslina i savo skirtų asignavimų

išlaidas tarp atskirų ekonominės klasifikacijos straipsnių.

1. Tikslinamas 8 priedas. Peržiūrėti visi savivaldybės projektai ir pagal esamas sutartis,

darbų vykdymą, koreguojamas ir nauja redakcija išdėstomas 8 priedas – 2020 metais savivaldybės planuojamų vykdyti projektų, finansuojamų iš ES ir kitų fondų paramos, valstybės investicijų programos ir kuriems reikalingas prisidėjimas, sąrašas. Įtraukiami Rokiškio miesto VVG vykdomi projektai, prie kurių prisideda ir savivaldybė (pakeitimai pažymėti raudonu šriftu).

1. Tvirtinant biudžetą 9 priedu buvo detalizuotos mokymo lėšos ugdymo procesui

organizuoti ir valdyti bei švietimo pagalbai 2020 metams. Nuo rugsėjo 1 d. pasikeitus moksleivių skaičiui ir reorganizavus dalį mokyklų, perskirsčius mokymo lėšas naujai detalizuojamas ir šis priedas išdėstomas nauja redakcija.

**Galimos pasekmės, priėmus siūlomą tarybos sprendimo projektą:**

**teigiamos, nauda rajono gyventojams** – užtikrintas švietimo įstaigų ugdymo proceso finansavimas, švietimo įstaigose įrengta signalizacijos sistema užtikrins saugumą įstaigose ir kitais metais atsilaisvins lėšos (sargų darbo užmokestis), kurias bus galima nukreipti kitoms reikalingoms priemonėms;

**neigiamos** – nėra.

**Finansavimo šaltiniai ir lėšų poreikis**: papildomos lėšos skiriamos iš valstybės biudžeto; savivaldybės biudžeto papildomų lėšų nereiks – perskirstomos esamos.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl nevertintinas antikorupciniu požiūriu.

Finansų skyriaus vedėja Reda Dūdienė